Fil-15 ta' Novembru 2017, l-ambaxxaturi għall-UE approvaw, f'isem il-Kunsill, qbil mal-Parlament Ewropew dwar żewġ proposti bankarji: abbozz ta' direttiva dwar il- klassifikazzjoni ta' strumenti ta' dejn mhux garantiti fi proċedimenti ta' insolvenza (ġerarkija tal-kredituri tal-banek); abbozz ta' regolament dwar l-arranġamenti transizzjonali għall-introduzzjoni gradwali tal- impatt fuq il-kapital regolatorju istandard internazzjonali tal-kontabilità L-abbozz ta' regolament fih ukoll it-tneħħija gradwali ta' dispożizzjonijiet dwar it-trattament ta' skoperturi kbar ta' dejn tas-settur pubbliku denominati f'muniti mhux domestiċi tal-UE. "It-tnaqqis tar-riskju fl-unjoni bankarja hija fundamentali biex tiġi evitata kriżi ġdida. Huwa prekondizzjoni għal riforma fiż-żona tal-euro", qal Toomas Tõniste, ministru għall-finanzi tal-Estonja, li attwalment għandha l-presidenza tal-Kunsill. "Dawn iż-żewġ proposti ser jgħinu biex tinkiseb ċertezza legali għall-parteċipanti tas-suq, filwaqt li jallinjaw il-leġislazzjoni tagħna mal-istandards prudenzjali miftiehmin fil-livell internazzjonali Fil-25 ta' Ottubru 2017 intlaħaq qbil politiku proviżorju mal-Parlament. Issa l-Parlament mistenni japprova r-regolament fl-ewwel qari. It-test imbagħad ser jiġi ppreżentat lill-Kunsill għall-adozzjoni. Ġerarkija ta' kredituri fi proċeduri ta' insolvenza Id-Direttiva 2014/59/UE dwar l-irkupru u r-riżoluzzjoni tal-banek tissubordina depożiti skoperti ('il fuq minn €100 000) għal depożiti koperti f'każ ta' proċeduri ta' insolvenza. Din tistabbilixxi preferenza għal persuni fiżiċi u SMEs. Madankollu, ma tipprovdix għal subordinazzjoni għal titoli ta' dejn mhux garantiti superjuri meta mqabbla ma' forom oħra ta' pretensjonijiet ta' dejn mhux garantiti. Tali speċifikazzjoni issa hija meħtieġa fid-dawl tal-istandard tal-' kapaċità totali ta' assorbiment tat-telf ' (TLAC) tal-Bord għall-Istabilità Finanzjarja ta' Novembru 2015. Biex jiġi implimentat minn banek globali ta' importanza sistemika fl-2019, l-istandard tat-TLAC jirrikjedi ż-żamma ta' strumenti subordinati ('ir-rekwiżit ta' subordinazzjoni'). L-abbozz ta' direttiva għalhekk jirrikjedi li l-istati membri joħolqu klassi ġdida ta' dejn superjuri 'mhux bi preferenza' , eliġibbli biex jissodisfa r-rekwiżit ta' subordinazzjoni. B'hekk, ser tiġi ffaċilitata l-applikazzjoni ta' regoli ta' rikapitalizzazzjoni interna tal-UE f'sitwazzjonijiet transkonfinali u jiġu evitati distorsjonijiet fis-suq uniku tal-UE. Għadd ta' stati membri emendaw jew jinsabu fil-proċess li jemendaw il-liġijiet ta' insolvenza tagħhom. In-nuqqas ta' regoli armonizzati tal-UE joħloq inċertezza għall-banek u l-investituri bl-istess mod. L-abbozz, li prinċipalment jemenda l-artikolu 108 tad-direttiva dwar l-irkupru u r-riżoluzzjoni tal-banek, sar prijorità fost proposti bankarji oħra ppreżentati mill-Kummissjoni f'Novembru 2016. L-għan huwa li tiġi pprovduta ċertezza legali għall-banek u l-investituri. L-IFRS 9 u skoperturi kbar Ir-regolament ser l-impatt fuq il-kapital regolatorju potenzjalment negattiv fuq il-banek bl-introduzzjoni tal-Istandard Internazzjonali ta' Rappurtar Finanzjarju (IFRS) 9. L-IFRS 9 ġie ppubblikat mill-Bord dwar l-Istandards Internazzjonali tal-Kontabbiltà f'Lulju 2014. Ir-Regolament 2016/2067 jirrikjedi li l-banek tal-UE jużawh fir-rapporti finanzjarji tagħhom għas-snin finanzjarji li jibdew fl- 1 ta' Jannar 2018 L-IFRS 9 għandu l-għan li jtejjeb il-provvediment għat-telf tal-istrumenti finanzjarji billi jindirizza t-tħassib li feġġ matul il-kriżi finanzjarja. Huwa jwieġeb għall-appell tal-G20 għal mudell aktar progressiv għar-rikonoxximent tat-telf ta' kreditu mistenni fuq l-assi finanzjarji. L-użu tal-IFRS 9 mill-banek jista' madankollu jwassal għal żieda f'daqqa fil-provvedimenti għat-telf ta' kreditu mistenni (ECL) u b'hekk tnaqqis f'daqqa fil-proporzjonijiet tal-kapital regolatorju tagħhom. Arranġamenti tranżizzjonali huma meħtieġa mill-1 ta' Jannar 2018, b'mod konsistenti mal-użu tal-istandard ġdid tal-kontabbiltà. Għalhekk ġie deċiż li jiġi maqsum u jitħaffef id-dħul fis-seħħ ta' ċerti dispożizzjonijiet minn proposta usa' tal-Kummissjoni ta' Novembru 2016 li temenda r-regolament 575/2013 dwar ir-rekwiżiti tal-kapital bankarju. L-abbozz ta' regolament li rriżulta ser jippermetti lill-banek iżidu lura mal-kapital tagħhom ta' 'grad 1 tal-ekwità komuni' porzjon tal-provvedimenti miżjuda għall-ECL bħala kapital żejjed matul perjodu tranżizzjonali ta' ħames snin . Dak l-ammont miżjud ser jonqos progressivament għal żero matul il-perjodu tranżizzjonali. L-abbozz ta' regolament jipprevedi wkoll it- tneħħija gradwali fuq tliet snin ta' eżenzjoni mil-limitu ta' skoperturi kbar għall-iskoperturi tal-banek għad-dejn tas-settur pubbliku denominati fil-munita ta' stat membru ieħor. L-eżenzjoni tintuża minn banek f'diversi stati membri mhux fiż-żona tal-euro għall- investimenti tagħhom denominati fl-euro tad-dejn pubbliku ta' dawk l-istati membri. Sakemm ma jiġix emendat ir-regolament 575/2013, l-eżenzjoni mhux ser tibqa' tapplika wara l-31 ta' Diċembru 2017. It-tneħħija gradwali hija maħsuba biex itaffi l-impatt tat-tmiem tiegħu. Abbozz ta' direttiva ta' Novembru 2017 fir-rigward tal-klassifikazzjoni tal-istrumenti ta' dejn mhux garantiti Din ir-riżorsa bħalissa hi disponibbli biss bil-lingwa jew il-lingwi li ġejjin: Abbozz ta' regolament ta' Novembru 2017 fir-rigward tal-perijodu transizzjonali tal-introduzzjoni tal-IFRS 9 Din ir-riżorsa bħalissa hi disponibbli biss bil-lingwa jew il-lingwi li ġejjin: